Judoa,+entrenamendu+teknikoa,+12-15+urte

= = __ JUDOA __ 1. ENTRENAMENDUAREN EZAUGARRIAK · __ Entrenamenduaren ezaugarri nagusiak __ Judoken arteko ezaugarri nagusietarikoak ondorengoak izanik: arerioarenganako errespetua, egoera fisiko egokia, malgutasuna, abiadura, egoerei aurre hartzea eta arerioaren indarraz baliatzea oreka galdu arazteko; entrenamendua atal hauek lantzeko bideratuko ditugu. · __ Adina __ Entrenamendua 12-15 arteko kirolarientzat pentsatuta dago. · __ Materiala __ Jantzia: judogi izeneko arropa (prakak, txaketa eta gerrikoa) · __ Eremua __ Gela zabala eta gune akoltxatua, tatami izenekoa, erortzean kolpeak moteltzeko.

2. ENTRENAMENDUAREN GARAPENA Entrenamenduak hiru zati eduki behar ditu, baina hauekin hasi baino lehen eta bukatzerakoan, judoan beti agurra egin behar da. · __ Agurra __ : Judoko entrenamendua hasteko, gelan gaudela eta tatamira sartzean, ikasle guztiak ilaran jarriko dira, gerrikoen koloreen ordenan eta irakasleari begira eta aurrerantz makurtuz agurra egingo dute. Irakasleak ere agurra egingo die.

· __Beroketa: __ (20 minutu inguru) 1) __ Korrikaldia __ : 10 minutu inguru, erritmo lasaian tatamiaren inguruan bueltaka. 2) __ Mobilitate ariketak __ : tatamiaren inguruan bueltaka goazela egiten dira ariketa hauek; besoak aurrera eta atzera biratu, alde batera korri egin defentsan bezala, hankak gurutzatuz… 3) __ Luzaketak: __ ariketa hauek egiteko bakoitza bi koltxonetez osatzen den ‘etxe’ deituriko batean jarriko da irakasleari begira. Burutik hasi eta hanketaraino estiratu behar da. Oso garrantzitsua da eskumuturrak eta txorkatilak ongi luzatzea.

· __ Zati nagusia __ (60 minutu inguru) 1) __ Erorketak __ : 3 min. Judoan erorketak oso maiz gertatzen direnez, prestatu egin behar dira, ezkerrera, eskubira, atzera, aurrera, txilipurdi atzera eta aurrera. Ariketa bakoitza bi aldiz egingo dugu. 2) __ Ispilua __ : 6 min. Ikasleak binaka jarriko dira eta bat nahi dituen ariketa guztiak egiten hasiko da eta besteak bere berdina egin behar du. Judoarekin erlazioa duen edozein ariketak balio du. 3 minuturen ondoren, beste pertsonak egingo ditu ariketak. 3) __ Zapi-zapi __ : 10 min. Entrenatzaileak bi kirolari aukeratuko ditu eta bien artean egingo dute jolasa: bat sailkatuko da eta bestea ez. Guztiek parte hartu ondoren sailkatuen artean egingo da jolasa azkenean irabazle bakarra geratu arte. 4) __ Agiliate ariketak __ : 5 min. Ikasleak launaka aterako dira tatamiaren gainera eta hiru ariketa egingo ditu bakoitzak, berak nahi dituenak. Izan daitezke: pinoa, txilipurdi, txilipurdi atzeraka, zubia, altxaketa eskurik gabe, saltoa, usoa… Bakoitza 2 edo 3 aldiz aterako da. 5) __ Erreleboak __ : 5 min. Ikasgela osoa lau taldetan banatzen da eta talde barruan judokak binaka jarriko dira. Tatamiaren luzera karretilan egingo du bikote bakoitzak eta buelta bizkar gainean.

6) __ Bizk __ __ arra bizkarraren kontra __ : 5 min. Ikasleak binaka eseriko dira tatamian bizkarrak ukituaz. Entrenatzaileak agindua ematen duenean biak biratzen dira eta arerioa geldiarazten saiatzen dira. Behin lortutakoan, bikoteak aldatuko dituzte. 7) __ Bizkarra bizkarraren kontra eta biratzea __ : 8 min. Entrenatzaileak kirolari guztiei azalduko die bi ariketa hauek egiteko teknika zein den, bere gorputzaren pisua erabiliz. Ondoren bikoteak egingo dituzte eta ikasitakoa praktikan jarriko dute.

8) __ Judoko giltzen praktika __ : 8 min. Binaka hasiko dira ikasleak dakizkiten teknika guztiak praktikan jartzen. Bikoteko kide bakoitzak bi giltza egiten dituenean, bikotez aldatuko dute. 8 minututan ahal den pertsona gehienekin egin behar da. 9) __ Randori __ : 10 min. Irakasleak orekatutako bikoteak egingo ditu eta borroka egin beharko dute, beti ere bikotea ondo zainduz min har ez dezan. Zutiko borrokak 5 minutu iraungo ditu eta lurrekoak beste 5. 10) __ Soka saltoa __ : 5 min. Judoka bakoitza, bere gerrikoarekin, soka saltoan hasiko da. Txarra egitean lurrean eseriko da, irabazle bat geratu arte edo entrenatzaileak ariketa bukatutzat eman arte.

· __Hasierako egoerara itzulia __ (10 minutu inguru) 1) Joku baten bidez egingo dugu: abiaduraren borobila, marratik ez pasatzea edo otsoaren jolasa izan daiteke adibidez. 5 minutu inguru. 2) __ Erlaxazioa: __ 3 min, tatamiaren inguruan erritmo lasaian ibili. 3) __ Saio bukaera: __ lurrean eserita, entrenamenduari buruzko komentario laburrak, oharrak…, kirolari eta entrenatzailearen aldetik.

· __ Agurra __ : Judoko entrenamendua bukatzeko eta tatamitik irteteko, ikasle guztiak ilaran jarriko dira, gerrikoen koloreen ordenan eta irakasleari begira eta aurrerantz makurtuz agurra egingo dute, irakasleak ere agurra egingo die.

 //Izaro Romero//